
Uznesenie Mestský súd Bratislava II vo veci prípustnosti prevzatia a držania v zdravotníckom zariadení umiestnenej: D. F., narodená XX.XX.XXXX, bytom G.-X., toho času bytom N. X, G., v zdravotníckom zariadení: Univerzitná nemocnica Bratislava, Pažítková 4, Bratislava, pracovisko: J. V., V. X, G., K. H. N., takto rozhodol: Prevzatie umiestnenej: D. F., narodená XX.XX.XXXX, bytom G.-X., toho času bytom N. X, G., do zdravotníckeho zariadenia: Univerzitná nemocnica Bratislava, Pažítková 4, Bratislava, pracovisko: J. V., V. X, G., K. H. N., ku ktorému došlo dňa XX.XX.XXXX o XX:XX hod., bolo prípustné. odôvodnenie: 1. Na základe oznámenia zdravotníckeho zariadenia zo dňa 28.05.2025 je súdu známe, že zdravotnícke zariadenie prijalo dňa XX.XX.XXXX o XX:XX hod. umiestnenú: D. F., narodená XX.XX.XXXX, bytom G.X., toho času bytom N.Á. X, G., nedobrovoľne, bez jej informovaného súhlasu. 2. Podľa ustanovenia § 254 ods. 2 zákona č. 161/2015 Z. z. Civilný mimosporový poriadok v znení neskorších predpisov (ďalej len „CMP“) súd uznesením zo dňa 28.05.2025, sp. zn. 26Pu/18/2025-7, začal konanie o vyslovenie prípustnosti prevzatia a držania umiestnenej v zdravotníckom zariadení. 3. Súd vykonal dokazovanie výsluchom zastupujúcej ošetrujúcej lekárky S.. K., oboznámením sa so zdravotnou dokumentáciou umiestnenej podľa ustanovenia § 261 CMP a výsluchom umiestnenej podľa ustanovenia § 260 CMP. 4. Oboznámením sa s názorom ošetrujúcej lekárky a so zdravotnou dokumentáciou umiestnenej súd zistil, že pacientka bola prijatá v pohotovostnej službe ako akútny psychotický stav, privezená RZP v O. N. S., ktorý hovoril, že S. sa správala neadekvátne, hovorí nerealistické veci, že patrí kráľovskej akadémií. Mesiac sa sťažuje, že sa pri nej striedajú policajné hliadky. Má XX S. N., o ktorého sa neadekvátne sa stará. Osemkrát ho denne umýva, má halucinácie, rozpráva sa so stenami, N. G. M. L. N., M. E. Q.. Má podozrenie, že musí absolvovať krvné testy na to či ju môžu poslať do Londýna na zoskok padákom. Doteraz sa neliečila, je prítomné podozrenie na ohrozenie seba na zdraví, na živote a aj okolia. O. Z. Y. N. S. K.. Pacientka je schopná výsluchu. 5. Súd vykonal dokazovanie výsluchom umiestnenej, ktorá uviedla, že je tu pre ochranu. Nesúhlasila s pobytom. Mala byť vypočutá pre testy, mala ísť na testy. Nemá žiaden zdravotný problém. Vie, čo je jej myseľ, kto sú jej rodičia, aké mali práce v minulosti a ona bola oslovená, aby sa vyjadrila. Pred tromi rokmi ju oslovil striptízový podnik, tam to začalo. Aktivovala ju Amerika, mala prísahu v mene oficiálnych. Otec bol aj bárs kde presúvaný, aj do Austrálie. Niekto do nej skúšal dať aj katalyzátor, aj adrenalín. Je agent celý čas. V jej byte bolo veľa policajných hliadok.
6. Podľa čl. 17 ods. 6 Ústavy Slovenskej republiky zákon ustanoví, v ktorých prípadoch možno prevziať osobu do ústavnej zdravotníckej starostlivosti alebo ju v nej držať bez jej súhlasu. Takéto opatrenie sa musí do 24 hodín oznámiť súdu, ktorý o tomto umiestnení rozhodne do piatich dní. 7. Podľa ustanovenia § 6 ods. 4 prvá veta zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov (ďalej len „zákon č. 576/2004 Z. z.“ˇ) informovaný súhlas je preukázateľný súhlas s poskytnutím zdravotnej starostlivosti, ktorému predchádzalo poučenie podľa tohto zákona. 8. Podľa ustanovenia § 6 ods. 9 písm. d) zákona č. 576/2004 Z. z., informovaný súhlas sa nevyžaduje v prípade ústavnej starostlivosti, ak ide o osobu, ktorá v dôsledku duševnej choroby, alebo s príznakmi duševnej poruchy ohrozuje seba alebo svoje okolie, alebo ak hrozí vážne zhoršenie jej zdravotného stavu. 9. Podľa ustanovenia § 9 ods. 5 zákona č. 576/2004 Z. z., ak ide o ústavnú starostlivosť, na ktorú sa nevyžaduje informovaný súhlas podľa ustanovenia § 6 ods. 9 písm. d), poskytovateľ je povinný prevzatie osoby do ústavnej starostlivosti oznámiť do 24 hodín súdu, v ktorého obvode sa zdravotnícke zariadenie ústavnej starostlivosti nachádza. O zákonnosti dôvodov prevzatia do ústavnej starostlivosti rozhodne súd. Do rozhodnutia súdu možno vykonávať len také zdravotné výkony, ktoré sú nevyhnutné na záchranu života a zdravia osoby alebo na zabezpečenie jej okolia. 10. Podľa ustanovenia § 262 ods. 1 CMP, súd rozhodne o prípustnosti prevzatia do zdravotníckeho zariadenia uznesením bez nariadenia pojednávania (ods. 1). Súd vydá uznesenie do piatich dní od obmedzenia osobnej slobody umiestneného (ods. 2). Súd doručí uznesenie umiestnenému v zdravotníckom zariadení do 24 hodín od jeho vydania, najneskôr však do piatich dní od obmedzenia osobnej slobody (ods. 3). 11. Poskytnutie zdravotnej starostlivosti pacientovi bez jeho súhlasu je zákonom o zdravotnej starostlivosti prísne upravené a pripúšťa len štyri prípady: 1.ak ide o neodkladnú starostlivosť, kedy nemožno včas získať pacientov súhlas, ale možno ho predpokladať; 2.v prípade ochranného liečenia uloženého súdom; 3.v prípade ústavnej starostlivosti, ak ide o osobu, ktorá šíri prenosnú chorobu, a ktorá závažným spôsobom ohrozuje svoje okolie; 4.pri ambulantnej alebo ústavnej starostlivosti, ak ide o osobu, ktorá v dôsledku duševnej choroby alebo s príznakmi duševnej poruchy: a) ohrozuje seba alebo svoje okolie, b) hrozí vážne zhoršenie jej zdravotného stavu. 12. Vykonaným dokazovaním bolo preukázané, že umiestnená bola prevzatá do zdravotníckeho zariadenia z dôvodu obavy, že by v dôsledku vlastného správania bola schopná ohroziť vlastné zdravie a/alebo jej okolie a v dôsledku nepodania liečby by došlo k zhoršeniu zdravotného stavu umiestnenej. Prevzatie do zdravotníckeho zariadenia bolo dôvodné, aby tieto riziká mohli byť minimalizované. Umiestnená bola prevzatá s diagnózou M. K. K. N. K. N.. S poukazom na takto zistený stav veci dospel súd k záveru, že umiestnená bola v tomto prípade prevzatá v súlade s ustanovením § 6 ods. 9 písm. d) zákona č. 576/2004 Z. z., pretože v príčinnej súvislosti so zdravotným stavom a poruchami psychiky a správania hrozilo ohrozenie jej samotnej a/alebo ohrozenie okolia. Poučenie: Proti tomuto rozhodnutiu možno podať odvolanie na Mestskom súde Bratislava II do 15 dní odo dňa jeho doručenia. V odvolaní sa okrem toho, ktorému súdu je určené, kto ho robí, ktorej veci sa týka (vrátane uvedenia spisovej značky konania), čo sa ním sleduje a podpisu uvedie aj to, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne a čoho sa odvolateľ domáha.

